Asplenium petrarchae
Asplenium petrarchae hè una pianta chì faci parti di a famiglia di i Aspleniaceae.

Discrizzioni
I so frondi sò dinsamenti pubiscenti è ghjandulosi incù una lunghezza trà 5 è 14 cm. U picciolu hè menu longu cà a foglia. I sori sò sottuellittichi è cunfluenti à maturità. Asplenium petrarchae sporuleghja guasgi tuttu l'annu.

Ripartizioni
Asplenium petrarchae stà frà i petri di i mura di i tarrazzi è in i caraboni di i chjappi calcarii. Ama a luci è supporta uni pochi di ori di soli in i primi ori è l'ultimi ori tangenti di a ghjurnata. Eddu odia a piuvita dirittamenti annantu à i so frondi, prifirendu l'umidità chì veni à i so radichi à traversu a terra timparata da l'infiltrazioni di l'acqua piuvana. Pà quissa cresci di solitu bè indrentu à i caraboni di i scogli è trà i petri di i mura di i tarrazzi, induva nisciuna piuvita ùn casca annantu. Incù i primi piuviti vaghjimali hà da riidratà i frondi siccati è sarà prestu verdi. 

Asplenium petrarchae hè prisenti in Corsica.

Rifarimenti
 Jeanmonod D. & Gamisans J. (2013) Flora Corsica (2 ed), Edisud.

Noti 

Aspleniaceae
Flora di Corsica